# Henry Koster

Henry Koster|  (1961)  |
| Biografía |
| Nacemento | (en) Hermann Julius Kosterlitz  1 de maio de 1905  Berlín
 |
| Morte | 21 de setembro de 1988  (83 anos) Camarillo
 |
| Actividade |
| Ocupación | director de cinema, realizador, produtor de cinema, guionista, escritor  |
| Período de actividade |  -  1967  |
| Familia |
| Cónxuxe | Peggy Moran (1942–1988) Kató Király  |
| Irmáns | Hans Walter Kosterlitz  |
| Premios |
| * estrela no Paseo da Fama de Hollywood
 |
|

---

 |
|

---

    |

**Hermann Kosterlitz**, nado en Berlín (Alemaña) o 1 de maio de 1905 e finado en Camarillo (California) o 21 de setembro de 1988 foi un director de cinema de orixe alemá que traballou nos Estados Unidos, coñecido como **Henry Koster**.

## Traxectoria

Koster naceu en Berlín, fillo dun vendedor que abandonou o fogar cando o seu fillo aínda era novo. Entrou no mundo do cinema sobre 1910 cando o seu tío abriu un dos primeiros cines de Berlín. A nai de Koster tocaba o piano para acompañar os filmes mentres o seu fillo os vía.

Koster rematou o instituto en Berlín mentres traballaba como escritor de relatos e debuxante e despois foi contratado por unha compañía cinematográfica como guionista, pasando logo a ser axudante do director Curtis Bernhardt. Un día que Bernhardt caeu enfermo pediulle a Koster que o substituíse.

Koster tivo problemas pola súa orixe xudía e sabía que tiña que marchar. Tras perder os nervios un día marchou directamente á estación e colleu un tren a Francia, onde volveu ser contratado por Bernhardt, que marchara con anterioridade. Pasou logo a Budapest, onde coñeceu e casou con Kato Kiraly en 1934. Dous anos despois conseguiu un contrato para traballar con Universal Pictures en Hollywood. Aínda que non falaba inglés, o estudio convenceuno para dirixir *Three Smart Girls*, con Deanna Durbin. O filme foi un éxito e evitou a bancarrota da Universal.

Nun club nocturno de Nova York descubriu a Abbott and Costello e convenceu á Universal para contratalos. O seu primeiro filme foi *One Night in the Tropics*. A protagonista feminina, Peggy Moran, converteuse na segunda esposa de Koster en 1942. Cando casaron prometeulle que estaría en todos os seus filmes. Fíxoo, mais cunha estatua dela.

Durante a segunda guerra mundial Koster foi considerado un inimigo infiltrado a pesar da súa fuxida da Alemaña nazi e tivo que quedar na casa, recibindo as visitas de
Charles Laughton, co que xogaba ao xadrez.

A súa carreira trala guerra foi tamén afortunada: foi candidato ao Oscar ao mellor director por *The Bishop's Wife* (1947); dirixiu o éxito de James Stewart *Harvey* (1950) e o primeiro filme estadounidense de Richard Burton, *My Cousin Rachel*. En 1953 foi o director de *The Robe*, primeiro filme en CinemaScope.

Retirouse en 1965 e dedicou o resto da súa vida á pintura.

## Filmografía seleccionada

### Guionista

* *The Great Opportunity* (1925)
* *Orphan of Lowood* (1926)
* *Prinz Louis Ferdinand* (1927)
* *The Last Fort* (1928)
* *Diary of a Coquette* (1929)
* *The Last Company* (1930)
* *Who Takes Love Seriously?* (1931)
* *The Rebel* (1932)
* *Five from the Jazz Band* (1932)
* *The Tunnel* (1933)
* *The Weaker Sex* (1933)
* *Polish Blood* (1934)

### Director

* *Thea Roland* (1932)
* *Peter* (1934)
* *Little Mother* (1935)
* *Catherine the Last* (1936)
* *Three Smart Girls* (1936)
* *One Hundred Men and a Girl* (1937)
* *The Rage of Paris* (1938)
* *The Affairs of Maupassant* (1938)
* *Three Smart Girls Grow Up* (1939)
* *First Love* (1939)
* *Spring Parade* (1940)
* *It Started with Eve* (1941)
* *Between Us Girls* (1942)
* *Music for Millions* (1944)
* *Two Sisters from Boston* (1946)
* *The Unfinished Dance* (1947)
* *The Bishop's Wife* (1947)
* *The Luck of the Irish* (1948)
* *Come to the Stable* (1949)
* *O inspector xeral* (1949)
* *Wabash Avenue* (1950)
* *My Blue Heaven* (1950)
* *Harvey* (1950)
* *No Highway in the Sky* (1951)
* *Mr. Belvedere Rings the Bell* (1951)
* *Elopement* (1951)
* *Stars and Stripes Forever* (1952)
* *My Cousin Rachel* (1952)
* *The Robe* (1953)
* *Désirée* (1954)
* *A Man Called Peter* (1955)
* *The Virgin Queen* (1955)
* *Good Morning, Miss Dove* (1955)
* *D-Day the Sixth of June* (1956)
* *The Power and the Prize* (1956)
* *My Man Godfrey* (1957)
* *Fräulein* (1958)
* *The Naked Maja* (1958)
* *The Story of Ruth* (1960)
* *Flower Drum Song* (1961)
* *Mr. Hobbs Takes a Vacation* (1962)
* *Take Her, She's Mine* (1963)
* *Dear Brigitte* (1965)
* *The Singing Nun* (1966)

## Notas

## Véxase tamén

### Ligazóns externas

* Henry Koster na IMDb *(en inglés)*.
* CineSource Magazine - Henry Koster, A Life in Movies